open-index/open-wikipedia-markdown huggingface dataset:
Штокголм

**Штокголм**,    – головне ай найвекше мѣсто Шведского Кральовства, административный центер края Штокголм, главный економичный и културный центер державы. Популация: 911 989 (2015). Прогноза популации на рок 2020: 1 012 488 особ (рост за рокы 2015 - 2020: +11%).

## История
Штокголм основаный в року 1252, од конця 13. ст. ту находить ся кральовска резиденция, од року1523 став ся дефинитивно главным городом независимого Шведского кральовства. Нынѣшна кральовска резиденция выставлена в рр. 1911-1923. В старом городѣ заховала ся середновѣка архитектура зачавши од 13. ст. (романско-готичны церкви *Сторчурка*, *Риддарголмсчурка*).

В лѣтѣ року 1912 в Штокголмѣ одбыли ся V. Олимпийскы Бависка.

## Економика
В Штокголмѣ ся выроблять 10% промысловой продукции Швеции. Главны конарѣ: машинарство, обробка метала, електротехника, радиоелектроника, хемия, полиграфия, фармацевтика, легкый и потравиновый промысел. 

## Транспорт

Штокголм — важный транспортный узел: морскый пристав при протоку *Норстрем*, котрый споюе озеро *Меларен* з Балтицкым морьом, меджинародне летиско *Арланда*. Внуторный транспорт — метро (значка: Т).

## Култура
Штокголм мать универзиту, театры, музеи: Народный музей, Державный историчный музей, Етнографичный музей - сканзен и др.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. .

## Референции

Катеґорія:Населены пункты Швеции
Катеґорія:Головны міста
Катеґорія:Міста Европы
Катеґорія:Міста
Гетеборг

**Гетеборг**,   *Göteborg*  – найвекшый пристав и другый найвекшый город Шведского Кральовства.  Aдминистративный центер края Западный Готаланд (*Region Västra Götaland*). Популація 565 496 (2018 рок). Популація +1 457 (2018.01.01 - 2018.03.31). Мер — Лена Малм (Lena Malm). 

## Землепис
Положеный в устю рѣкы Йота елв,  *Göta älv*, о 8 км од ей вплыва до пролива Каттегат. Од Штокголма оддаленый о 390 км на югозапад.

## История
Город основав краль Карол IX. в року 1603 в стратегичном мѣстѣ, де быв тогды единый выход Швеции в Атлантичный океан, але в Калмарской войнѣ (1611-1613) быв он цѣлком спустошеный. Наново выставив го в року 1619 краль Густав II. Адолф, котрый му дав закладаючу листину о городскых правах в року 1621. З найстаршого часу ся заховали катедрала (1633) и церковь св. Кристины (1648).

## Економика
Гетеборг — другый по Штокголму економичный центер Швеции и найвекшый морскый пристав. Конарѣ: нафтопереробка, нафтохемия, выроба авт, кульковых ложиск, папѣрьовый, текстилный и конфекчный промысел. Меджинародне летиско *Ландветтер*, з внуторныма краями споеный каналом *Йота* (*Göta*) и желѣзницьов.

В 1840-х роках зачала ся розвивати лодярска компания *Götaverken*,:en:Götaverken котра в 1930-х роках стала едным з найвекшых свѣтовых выробникох и оправарьох лоди, але од року 1970 тот конарь економикы заник.

## Жерела и одказы
* Gothenburg, Sweden. //Encyclopaedia Britannica.
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.   

## Референции

Катеґорія:Населены пункты Швеции
Метро

**Метро**, з  *chemin de fer métropolitain* — желѣзниця главного города — найскоршый вид пасажерского городского шинового транспорта, котрый ходить по придѣленых линиях, цѣлком або часточно прокладеных под земльов и не перетинаючых ся. Од желѣзницѣ ся одличуе тым, же его суправы суть курты, одстояня меджи штациями таксамо, интервал руху ся мѣрять минутами, акцелерация и скорость суть двакрат и веце высшы, вшиткы операции суть высоко автоматизованы, што дозвалять минимизовати час стояня на штациях и перевезти омного векше число путуючых.

## История
Перва 6-километрова линия метра, еще зоз парныма локомотивами, зачала ходити в Лондону 10. януара 1863 и уже в первом року експлоатации перевезла 9,5 млн. пасажерох.

За Лондоном наслѣдовав Будапешт, де такой перва, 4-километрова линия зачала ходити на електрицѣ, в року  1896. Тота линия была перва на континентѣ.

## Днешность
Перва цѣлоавтоматична линия, BART (Bay Area Rapid Transit) в  Сан-Франциску, зачала ходити в року 1976. Уважаючи на можность порухы компютерох, в каждой суправѣ быв еден возич, котрый в припадѣ потребы мав зареаговати.  Днесь такы системы суть штандартом.

В сучасности найвекшы метра зоз сумарнов довжков линий над 160 км суть в Ню-Йорку, Лондонѣ, Парижу, Токиу и Москвѣ, а над 80 км — в Чикагу, Сан-Франциску, Бостонѣ, Берлинѣ и Гамбургу.

## Жерела и одказы
* Subway. //Encyclopaedia Britannica.
* Метрополитен. //Энциклопедия Кругосвет.

## Референции

Катеґорія:Шиновый транспорт
Елипса

**Елипса** ( ἔλλειψις — недостаток) — заперта крива, котра вытворить ся рухом точкы X по ровинѣ, в котрой суть двѣ заданы точки F_1 и F_2, называны *огниска* або  foci *фокусы*, кедь ся рушать такым путьом, же  сума ей одстоянь до тых точок е незмѣнна, циже:
|F_1X|+|F_2X|=2a

Змѣнной довжкы прямы |F_1X| и |F_2X| называють огнисковыма радиусами, а их сума, котра незмѣнна ровна довжцѣ главной оси, циже 2a.

Понятя елипсы широко хосноване в астрономии, математицѣ, физицѣ, техницѣ. Даколи ай в каждоденном животѣ потребуеме выкреслити елиптичну криву и легко то зробиме, выходячи з поданой дефиниции.

## Математичный опис
Кедь зачаток координат положеный в центрѣ елипсы, x-ова ось буде главна ось, а y-ова ось буде бочна ось ось елипсы, тогды координаты точок будуть:

F1=(-e,0), F2=(e,0), A=(-a,0), B=(a,0), C=(0,b), D=(0,-b)

Обща ровниця елипсы буде:
:A x^2 + B y^2 + C x + D y + E = 0

Канонична ровниця:
:\left(\frac{x}{a}\right)^{2}+\left(\frac{y}{b}\right)^{2}=1

Параметричны ровницѣ:
:x = a . \cos (\varphi)
:y = b . \sin (\varphi)

Хосенны одношѣня:
:f^2 = a^2 - b^2
:e = f/a

Символы в ровницях означають:
:**a** велика або главна полуось
:**b** мала або бочна полуось
:**e** ексцентрицита
:**f** огнискове одстояня; оддаленость огниска од центра елипсы
:**φ** угол 0 ≤ φ  0, B > 0 aй A ≠ B

Иншы одношѣня: одстояня |F_1F_2|/2 — **огнискове одстояня**, а e=|F_1F_2|/2a  - **[[ексцентрицита]]**.Круг е единечный припад елипсы, коли оба фокусы суть въедно, а ексцентрицита нулова.

## Жерела и одказы
* Корн&nbsp;Г., Корн&nbsp;Т. Свойства окружностей, эллипсов, гипербол и парабол // Справочник по математике. — 4-е издание. — М.: Наука, 1978. — С. 70—73.
* Бронштейн И., ''Эллипс'', Квант, №&nbsp;9, 1970. 

## Референции

Катеґорія:Кривы
Катеґорія:Коничны перерѣзы
Орбита

**Орбита** в астрономии — траектория руху небесного тѣла в гравитачном полю другого, векшого тѣла (планеты, кометы в Сонѣчной системѣ и т. п.), в идеалѣ являючу собов кружницю, елипсу, параболу або гиперболу, в огниску котрых е центер мас системы. Идеална траектория може ся мѣняти под гравитачным оддѣйованьом не входячых до системы небесных тѣл, або иншых, негравитачных сил: свѣтловых, електромагнетичных, реактивных и др.

## Елементы орбиты
Кедь не уважати на тоты орбиталны порухы, рух небесного тѣла одбывать ся подля Кеплеровых законох. Кеплер тыж означив шѣсть елементы, котры еднозначно описують орбиту:
# склон орбиты ку ровинѣ еклиптикы (угол *i* меджи ровинов орбиты P_1 небесного тѣла и ровинов P_2 (еклиптиков); може быти од 0° до 180°)
# гелиоцентрична довжка од точкы всхода до перицентра (угол *ω* може быти од 0° до 360° в ровинѣ P_1)
# велика полуось орбиты *а*
# ексцентрицита орбиты *е* (вызначать форму орбиты)
# довжка од точкы всхода до оси координат X (угол *Ω* може быти од 0° до 360° в ровинѣ P_2)
# елемент часу (момент переходу перицентра або обѣжный час орбиты)

## Жерела и одказы
* Орбиты небесных тел. //Большая Советская Энциклопедия.
* Orbit, astronomy. //Encyclopaedia Britannica.

*  Астрономічний енциклопедичний словник / за заг. ред. І. А. Климишина та А. О. Корсунь. — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.  ISBN 966-613-263-X.

## Референции

Катеґорія:Небесна механика
Край Готланд

**Готланд** (повна назва *Край Готланд*, ). Головне місто - Висбю (Visby). офiциална лiтера регiона "I". офiцiaлнi код крайу "09".

Катеґорія:Административны части Швеции
Край Гавлеборг

**Гавлеборг** (повна назва — Край Гавлеборг, ). Головне місто - Гавле (Gävle). офiциална лiтера регiона "X". офiцiaлнi код крайу "21".

Катеґорія:Административны части Швеции
Край Халланд

**Халланд** (повна назва *Край Халланд*, ). Головне місто - Халмштад (Halmstad). офiциална лiтера регiона "N". офiцiaлнi код крайу "13".

Катеґорія:Административны части Швеции
Край Блекiнге

**Блекiнге** - Повна назва — Край Блекiнге (). Головне місто - Карлскруна (Karlskrona). офiциална лiтера регiона "K". офiцiaлнi код крайу "10".

Катеґорія:Административны части Швеции
Край Даларна

**Даларна**, повнов назвов **Край Даларна** (). Головне місто — Фалун (), офiціална лiтера реґiона "W", офiцiaлный код краю "20".

Даларна
Край Ямтланд

**Ямтланд** - Повна назва — Край Ямтланд (). Головне місто - Eстерсунд (Östersund). офiциална лiтера регiона "Z". офiцiaлнi код крайу "23".

Катеґорія:Административны части Швеции
Край Ёнгчёпинг

**Ёнгчёпинг** - Повна назва — Край Ёнгчёпинг (). Головне місто - Ёнгчёпинг (Jönköping). офiциална лiтера регiона "F". офiцiaлнi код крайу "06".

Катеґорія:Административны части Швеции
Перицентер

**Перице́нтер**, од  *περί*&nbsp;'около', *κεντρον*&nbsp; 'центер', або таксамо **периа́псис**&nbsp;— точка орбиты небесного тѣла, найблизша ку централному тѣлу, доокола котрого одбывать ся рух. Найоддаленѣйша од централного тѣла точка орбиты называть ся апоцентер. 

Линия апсид&nbsp;— линия, яка споюе перицентер из апоцентром; у елиптичных орбит линия апсид сплывать зоз главнов осьов елипсы.

На орбитах планет Сонѣчной системы перицентер называють перигелиом,
на орбитах Мѣсяця и штучных сателитох Землѣ — перигеом, на орбитах двоитых звѣзд&nbsp;— периастром.

## Жерела и одказы
* Климишина І.А., Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.  ISBN 966-613-263-X.

## Референции

Катеґорія:Небесна механика
Перигелий

**Перигелий**, од  *περί*&nbsp;'около', *ήλιος*&nbsp; 'сонце', найближа ку Сонцю точка орбиты небесного тѣла, обѣгаючого доокола Сонця. Одстояня перигелия од центра Сонця называть ся перигелийным одстояньом. 

Формов орбиты може быти еден зоз коничных перерѣзох: елипса, парабола або гипербола.
Перигелий в просторѣ може ся перемѣщовати вод вплывом збурюючых гравитачных сил. Такы перемѣщѣня зафиксованы у найблизшой ку Сонцю планеты — Меркура, котры мож объяснити подля уточненого закона гравитации, выплываючого з общой теории релативиты.

## Жерела и одказы
* Климишина І.А., Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003. — 548 c.  ISBN 966-613-263-X.
* Перигелий. //Большая Советская Энциклопедия

## Референции

Катеґорія:Небесна механика
Афелий

**Афелий**, од  *απο* 'в оддалѣню' и *ήλιος* 'сонце' — найоддаленѣйша од Сонця точка елиптичной орбиты планеты або кометы. 

Земля переходить через афелий в зачатку юла. Одстояня Землѣ од Сонця в афелию, 4. юла чинить 152&nbsp;100&nbsp;000&nbsp;км, о 4&nbsp;800&nbsp;000&nbsp;км дале неж в перигелию, де Земля перебывать в зачатку януара.

## Жерела и одказы
* Aphelion. //Encyclopaedia Britannica.
* Климишина І.А., Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.  ISBN 966-613-263-X.
* Афелий. //Большая Советская Энциклопедия.

## Референции

Катеґорія:Небесна механика
Край Кальмар

**Калмар** - Повна назва — Край Калмар (Kalmar län) є єден з вісем країв Швеции. Офiциална лiтера регiона "H". Офiцiaлнi код крайу "08". Теріторія 11 165км². Популація 243 718.  Густота залюднѣня — 21,8/км².  Головне місто - Калмар (Kalmar).

Катеґорія:Административны части Швеции
Край Кроноберг

Кроноберг - Повна назва — Край Кроноберг (Kronobergs län). офiциална лiтера регiона "G". офiцiaлнi код крайу "07". Теріторія 8 424км². Популація 197 826.  Густота залюднѣня — 23,5/км².  Головне місто - Вексщo (Växjö).

Катеґорія:Административны части Швеции
Край Норботтен

**Норрботтен** (повна назва: Край *Норрботтен*, ). офiциална лiтера регiона "BD". офiцiaлный код краю "25". Теріторія . Популація 250 969 обывателїв. Густота залюднѣня — 2,6/км². Головне місто - Лулео (Luleå).

Катеґорія:Административны части Швеции
Край Сконе

**Сконе** (повна назва *Край Сконе*,  / Регіон Сконе, ). офiциална лiтера регiона "М". офiцiaлнi код крайу "12". Теріторія . Популація . Густота залюднѣня — 123,0/км².  Головне місто - Малме (Malmö).

Катеґорія:Административны части Швеции
Край Штокголм

Штокголм - повна назва — **Край Штокголм** () / Регіон Штокголм (Region Stockholm). офiциална лiтера регiона "AB". офiцiaлнi код крайу "01". Теріторія 6 524 км². Популація 2 315 612 обывателїв.  Густота залюднѣня — 354,9/км². Головне місто — Штокголм (Stockholm).

Штокголм
Автомобілный промысел Україны

**Автомобілный промысел Україны** є галузь економікы Україны.

## Огляд

Автомобілный промысел Україны представлено виробництвом вантажных, легковых автомобілів і автобусів. В 1991 р. було 4 автомобільных заводы:
* для виготовлення легковых автомобілів — Запорізькый і Луцькый,
* для виробництва вантажівок — Кременчуцькый автозавод;
* для виробництва автобусів — Львівськый автобусный завод.

## Виробники
### Поточні:
* Кременчуцькый автомобільный завод (КрАЗ)
* Запорізькый автомобільный завод (ЗАЗ)
* Єврокар
* Компанія "Богдан".
* Компанія "Еталон".
* Концерн "Електрон".

### Неактивні:
* Луцькый автомобільный завод (ЛуАЗ)
* Львівськый автобусный завод (ЛАЗ)
* Кременчуцькый автоскладальный завод (КраСЗ)
* Анто-рус

## Галерея
**До 1990**

File:Zaporožets_965AE_Lahti.JPG|ЗАЗ-965 Запорожець (1960–1969)
File:Sapikas.IMG 2825.JPG|ЗАЗ-968М Запорожець (1980–1994)
File:TAVRIA.JPG|ЗАЗ-1102 Таврія (1988–2007)
File:Museum of dfdc 016.jpg|КрАЗ-256Б Дніпро (1966–1994)
File:Лаз-695н фото2.JPG|ЛАЗ-695Н Львів (1976–2002)
File:Luaz_in_Verkhovyna.JPG|ЛуАЗ-969М Волинь (1979–1992)


**Після 1990**

File:ZAZ-1103 "Tavria" in Podolsk 12.2019.jpg|ЗАЗ-1103 Славута (1999–2011)
File:ЗАЗ-Сенс.JPG|ЗАЗ Сенс (2000–2017)
File:ZAZFORZA.jpg|ЗАЗ Форза (2011–2017)
File:Iraqi_KrAZ_trucks.jpg|КрАЗ-6322 (1994–...)
File:LAZ-5208DL_(Lviv_-_Kyiv).jpg|ЛАЗ-52081 НеолАЗ-12 (2004–...)
File:Bogdan-2351,_Kyiv_2021,_23.jpg|Богдан-2351 (2011–...)


## Екстерны одказы
* ZAZ official website
* UkrAVTO official website 
* Bogdan official website
* ElectronMash official website
* ElectronTrans official website
* Eurocar official website
* LAZ official website
* KrAZ official website

Катеґорія:Транспорт
Пражска дефенестрация (1618)

**Пражска дефенестрация з року 1618**, од  *fenestra* 'облак', была дефенестрация — вышмарѣня на облак, котрым ся зачало повстаня чешскых протестантскых ставох против католицкых Габсбургох. То быв еден з первых конфликтох, котрым ся зачала Чешска война, што ся вывинула до цѣлоевропской набоженской Тридцятьрочной войны.

## Предистория
9. юла 1609 Рудолф II. Габсбург, римскый император, краль чешскый, мадярскый и хорватскый, вымушеный обстоянями, подписав кральовску листину, познату як *[[Рудолфув маестат]]*, котров ся признавали набоженскы слободы и протестантска Чешска конфесия,  *Confessio Bohemica*. По смерти Рудолфа (1612), котрый мав стале сѣдлиско в Празѣ, далшы императоры перенесли ся до Вѣдня. Коли наступник его Матяш Габсбург переселив ся до  Вѣдня, в Празѣ зоставив за свого гувернера Вилема Славату, котрый быв моцно католицкы ориентованый. Католици ся покусили закрыти двѣ протестантскы церквы, а едну доконця збуряли.

## Дефенестрация
Зобраня розлюченых протестантох, котре ся одбывало 23. мая 1618 на пражском градѣ, обвинило  католицкых кральовскых гувернерох Вилема Славату з Хлуму а Кошумберка и Ярослава Боржиту з Мартиниць з порушованя своих набоженскых прав. Протестанты выголосили их за винных а въедно зоз их писарьом Филипом Фабрициом вышмарили на облак. Покараны вшак упали на купу гною и зостали живы.

Подобным способом збавляли ся своих противникох чешскы набоженскы реформаторы в року 1483 ай в гуситской добѣ на зачатку 15. стороча.

## Жерела и одказы
* Defenestrace. //Ottův slovník naučný. Illustrovaná encyklopaedie obecných vědomostí. Díl 7. Vyd. J. Otto. V Praze, 1893. Том 7, с. 150. 
* Toulky českou minulostí. 406. schůzka: Praha, defenestrace, pořadové číslo 3. 

## Референции

Катеґорія:Тридцятьрочна война
Катеґорія:История Чехии
Катеґорія:Дефенестрация
Дефенестрация

**Дефенестрация**, од  *de* 'з, од' и *fenestra* 'облак', — вышмарѣня на облак. 

## Етимология
Термин склав ся подобно понятю *депортация*, котре означать выгнаня за дверѣ, ворота,  *porta*, але вывержѣня за окно было омного потупнѣйше. Была така повѣра, же тот котрый одышов з дому окном уже ся нигда не верне, бо го не пустять домашны духы. Вязало ся то з людовов пригварков о безочливом чоловѣкови, котрого выженете дверми, а он ся верне окном.

## История
В ранном середновѣку дефенестрации ставали ся доста часто, иншпирация ку дефенестрации могла быти черпана зоз старозаконной притчѣ о безбожной, неморалной и садистичной кральовнѣ Изебел, котра была вышмарена зоз своих палат на окно властныма слугами.  

В поздном середновѣку и нововѣку в Середной Европѣ найпознатѣйшыма были три пражскы дефенестрации:
# 30. юла 1419;
# 24. септембра 1483;
# 23. мая 1619.

## Жерела и одказы
* Defenestrace. //Ottův slovník naučný. Illustrovaná encyklopaedie obecných vědomostí. Díl 7. Vyd. J. Otto. V Praze, 1893. Том 7, с. 150. 
* Toulky českou minulostí. 406. schůzka: Praha, defenestrace, pořadové číslo 3. 
* Izebel. //Słownik Postaci Biblijnych.  

## Референции

Катеґорія:Дефенестрация
Ексцентрицита

**Ексцентрици́та** — числовый параметер всякой линии другого ступня — коничного перерѣза, котрый указуе мѣру его одхылности од кружницѣ.
Обычайно ся записуе як e або \varepsilon.

## Ексцентрицита и форма кривой
Величина ексцентрициты характеризуе форму кривой:
* e=0 → крива е кружниця
* e → крива е елипса
* e=1 → крива е парабола
* e>1 → крива е гипербола

## Формула ексцентрициты

Ексцентрицита выраховуе ся яко подѣл огнискового одстояня на довжку великой оси:
e=\frac{f}{a}
Кривы коничных перерѣзох мають два огниска F_1, F_2. Огнискове одстояня е одстояня |F_1F_2|  меджи тыма огнисками. Велика ось проходить через оба огниска, ей довжка е одстояня меджи точками перетину оси з кривов (вершинами). Што ся тыче обох параметрох, коничны кривы мають свою шпецифику:
* круг мать оба огниска сплынуты до едной точкы - центра круга, циже одстояня нулове, а довжка великой оси ровна диаметру круга;
* елипса мать одстояня  |F_1F_2| менше од довжкы великой оси;
* парабола мать друге огниско в безконечности и довжку великой оси безконечно велику;
* гипербола мать одстояня |F_1F_2| векше од довжкы великой оси.

## Жерела и одказы
* Акопян А. В., Заславский А. А.: Геометрические свойства кривых второго порядка. — М.: МЦНМО, 2007. — 136 с. ISBN 978-5-94057-300-5
* Яковлев К.П. (ред.). Краткий физико-технический справочник. Том первый. Математика. Физика. Москва: Издательство «ФИЗМАТГИЗ», 1960. 
* Маркушевич А.И. Замечательные кривые. 

## Референции

Катеґорія:Коничны перерѣзы
Катеґорія:Кривы
Катеґорія:Небесна механика
Уралскы языкы

**Уралскы языкы** — языкова родина.

Ку уралскым языкам належать веце-менше родинскы языкы, котры роздѣляють на такы групы:
* самодийскы языкы
* угрофинскы языкы.
Тройця (чеперушка)

**Тройця** може быти:
* Свята Тройця — основна догма христианства; 
* Тройця (свято) —едно з главных христианскых свят.

## Жерела и одказы
* УСЭС:Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. .

## Референции
Гипербола

**Гипербола** в геометрии е така ровинна крива, котра вытворить ся коничным перерѣзом, кедь рѣжуча ровина перейде через обѣ полы конусной поверхнѣ. Циже гипербола складать ся зоз двох дуг, котры суть абсолутно идентичны и симетричны, кедь ровина перерѣзу паралелна оси конуса.

## Параметры гиперболы
Гипербола, подобно иншым коничным перерѣзам,  мать два огниска F_1, F_2, а про кажду точку M, котра лежить на гиперболѣ: 
: |F_1M| - |F_2M| = 2a \,\!
роздѣл оддаленостей од огниск зоставать немѣнный и ровный довжцѣ 2a. 2а — то главна, або реална, ось гиперболы, циже одстояня меджи ей вершинами, причому оно е менше од огнискового одстояня |F_1F_2|. Одты ексцентрицита гиперболы е векша од единицѣ: 
 \varepsilon = c/a.
Гипербола мать двѣ дугы, а ей центром е середина главной оси.

Кедь зачаток координат положеный в центрѣ гиперболы, x-ова ось буде главна ось, а y-ова ось буде бочна (имагинарна) ось гиперболы, тогды канонична ровниця гиперболы буде:
:\frac{x^{2}}{a^{2}} - \frac{y^{2}}{b^{2}} = 1,
бочна (имагинарна) полуось b вызначить ся одношѣньом:
: b^2=c^2-a^2,
де c — половка огнисковой оддалености.
Важным параметром е огнисковый параметер:
p = \frac{b^{2}}{a},
котрый означать довжку простопадной з гиперболы на главну ось, проходячой через огниско.

Иншы одношѣня:
* a = \frac{p}{\varepsilon^2-1};
* b = \frac{p}{\sqrt{\varepsilon^2-1}};
* c = \frac{p\varepsilon}{\varepsilon^2-1}.

Кедь a = b, гипербола зя называть ровнобочнов, а ей асимптоты перетинають ся под простым кутом. Формулы асимптот:  y = \frac{b}{a}x и y = -\frac{b}{a}x.

## Жерела и одказы
* Акопян А. В., Заславский А. А.: Геометрические свойства кривых второго порядка. — М.: МЦНМО, 2007. — 136 с. ISBN 978-5-94057-300-5 
* Бронштейн И. Гипербола. //Квант. 1975. № 3. 
* Иванов Д.Б. Гипербола. //Математическая энциклопедия (на сайтѣ academic.ru) 
* Корн&nbsp;Г., Корн&nbsp;Т. Свойства окружностей, эллипсов, гипербол и парабол // Справочник по математике. — 4-е издание. — М.: Наука, 1978  
* Маркушевич А.И. Замечательные кривые. 

* Яковлев К.П. (ред.). Краткий физико-технический справочник. Том первый. Математика. Физика. Москва: Издательство «ФИЗМАТГИЗ», 1960. 

## Референции

Катеґорія:Коничны перерѣзы
Катеґорія:Кривы
Коничны перерѣзы

**Коничны перерѣзы** суть кривы, котры ся утворюють на поверхни конуса, в точках перерѣзу его ровинов. Понеже тоты кривы утворены рѣжучов ровинов, суть они умѣщены цѣлком в ровинѣ и можуть быти описаны в двох координатах: x, y.

## Геометричны характеристикы
Тоты кривы суть (зависимо уд угла ровины односно оси конуса): круг, елипса, парабола, гипербола. Коничну поверхню представиме як утворену обертаньом безконечной простой, котра во вершинѣ конуса перетинать ся з осьов конуса под углом \alpha так, же тот угол зоставать немѣнный. 
# Кедь рѣжуча ровина перетинать коничну поверхню под углом ровным \alpha и не проходить через вершину конуса, достанеме в перерѣзѣ параболу.
# Кедь рѣжуча ровина перетинать коничну поверхню под углом векшым од \alpha и не проходить через вершину конуса, достанеме в перерѣзѣ елипсу, а при простом углови 90° — круг.
# Кедь рѣжуча ровина перетинать коничну поверхню под углом меншым од \alpha и не проходить через вершину конуса, достанеме в перерѣзѣ гиперболу. Кедь угол ровины ку оси 0° гипербола мать симетричны дугы.

Круг, елипса и парабола цѣлком мѣстять ся на едной полѣ коничной поверхнѣ, а гипербола займе обѣ полы: една часть гиперболы лежить на едной полѣ, а друга — на другой.

Форма кривой еднозначно дефинована ей ексцентрицитов: e=0 → кружниця, e → елипса,  e=1 → парабола, e>1 → гипербола.

## Алгебраичный выраз
Всяку коничну криву мож описати алгебраичнов ровницьов
:a_{11} x^2 + 2 a_{12}xy + a_{22} y^2 + 2b_{1}x + 2b_{2}y + c = 0,
де коефициенты a_{ij}, b_{i}, c суть реалны числа. Тота ровниця е алгебраичнов ровницьов другого ступня в координатах x, y.

## Етимология назв
Автором назв коничных перерѣзох быв давногрецкый математик Аполлоний Пергскый. Назвы взникли з геометричной задачѣ *приложѣня линии ку квадрату*. Про параболу простоуголник, побудованый в ей каждой точцѣ од вершины зо сторонов, ровнов главной тетивѣ все е ровный квадрату. Зато назва  παραβολή 'приложѣня', 'прировнаня'.

Кедь тоту геометричну задачу попробуеме зоз елипсов, плоха квадрата буде менша, а з гиперболов — векша од плохы простоуголника. Одты назвы  ἔλλειψις 'недостаток' и  υπερβολή 'надбыток'. 

## Жерела и одказы
* Акопян А. В., Заславский А. А.: Геометрические свойства кривых второго порядка. — М.: МЦНМО, 2007. — 136 с. ISBN 978-5-94057-300-5 
* Маркушевич А.И. Замечательные кривые. 
* Бронштейн И.Н. Общие свойства конических сечений. //«Квант», 1975, №5.

## Референции

Катеґорія:Коничны перерѣзы
Тройця (свято)

**Тройця** — едно з головных христианскых свят, инша назва котрого *Пятидесятниця*, на Украинѣ познате як *Зелены свята*.
Тото свято не мать сталый датум, як и Великдень, з котрым споене, приходить ся о сѣм тыждни по Великодню. День, коли ся ославуе, называть ся *Свята Недѣля*. 

## Церковне наповнѣня
Свято называть ся еще Пятидесятниця и дотыкать ся зойтя Святого Духа на апостолох в пятьдесятый день по воскресѣню Христовом. Тото зойтя Святого Духа на апостолох описав евангелиста Лукач. Пятидесятниця, циже пятьдесятый день по Великодню, подля Старого Закона е третий найвекшый христианскый праздник.

Восточна Церковь славить во Святу Недѣлю зойтя Святого Духа и Святу Тройцю, Западна Церковь славить низпосланя Святого Духа на 50. день, а Пресвяту Тройцю на 57. день по Великодню.

Перед богослужбов на Святу Недѣлю на знак животворного оддѣйованя Духа Святого храм припараджують зеленьов и цвѣтами.

## Людова традиция
В русинской людовой традиции свято называть ся Русаля и  поважуе ся за трете найвекше свято по Рождествѣ и Великодню. 

Од Русаля зачинать ся лѣто. Назва *Русаля* походить од *русалка*: подля людовой повѣры коли зачинать ся лѣто, русалкы выходять з воды на берег, виють вѣнкы, спѣвають кариковы спѣванкы и зваблюють людей до свого подводного царства. Подля М. Шмайды у Русинох ся святкуе три дны: в пятницю рано жоны зберають зѣля «на девятьох меджах», з котрого давають и коровам, жебы было вельо молока, зберають росу, котров лѣчать очи; в суботу плетуть вѣнкы, ворожать, спѣвають и танцюють, парадять обыстя зеленыма голузками; на Святу Недѣлю ославы кулминують.

Тоты свята мають походжѣня поганске и Церковь их заказовала, але и наперек тому были ославованы.

З приходом христианства людове Русаля сплыло ся з церковным святом Тройцѣ.
 
## Жерела и одказы
* Ю. Жаткович: Етнографическій очерк Угро-Русских. //Олег Мазурок: Юрій Жаткович як історик та етнограф. Ужгород: УжНУ, 2001. — 292 с. .
* Ф. Ковач: Зелені Свята, Русаля, Трійця. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. . Сс. 147-148. 
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. . 
* Епископ Александр (Милеант): Праздник Святой Троицы — день сошествия Святого духа на Апостолов. //Православная энциклопедия «Азбука веры». 

## Референції

Катеґорія:Посувны святкы
Ференц Пушкаш

**Ференц Пушкаш** (мад. Ferenc Puskás) - быв мадярскый професіоналный фотбаліста, нападник.

## Успіхы
### Клуб
#### ФК Хонвед Будапешт
*Мадярська ліґа: 1949–50, 1950, 1952, 1954, 1955

## Одказы
*https://www.bdfutbol.com/en/j/j7862.html

Катеґорія:Мадярскы фотбалисты
Фенотип

**Феноти́п**, од  *φαίνω* «являю», «указую» + τύπος «одбиток», «форма» — вкупность характеристик, властностей и знакох организма, котра ся склала на основѣ интеракции генотипа, з условиями окружѣня, в котрых ся организм вывинув. Генотип нигда ся не проявлять в цѣлости, а лем тота его часть, котра ся реализуе в тых конкретных условиях окружѣня. Фенотип мѣнять ся в процесѣ онтогенезы.

:Генотип + окружѣня → фенотип,
або точнѣйше:
:генотип + окружѣня + случайны змѣны → фенотип.

## Опис фенотипа
З означѣня фенотипа видиме, же иде о вонкашны знакы и проявы организма. Але «вонкашны знакы и проявы» треба брати в якнайширшом понятю. Кедь иде о бактерию — то не лем ей форма и величина, але тыж здатность выволати хвороту, чутливость и одолность сопротив лѣкам, скорость розмножѣня и потребны ку тому субстанции. 

Фенотип чоловѣка омного компликованѣйшый, ку ньому належать тысячи знакох и проявох, зачавши од взроста, сердцьовой фреквенции аж до ступня интелигенции и свѣтоназору. Опис такого фенотипу забере вельо часу и намагы, але теоретично можный.

## Фенотип и генотип
З другой стороны, генотип е цѣлый комплет генох организма, включно з положѣньом генох в хромосомах. Подробно описати генотип и найпростѣйшого организма не е можне, бо каждый генотип обсягуе множество генох, о ествованю котрых ани не знаме. На практицѣ маме дѣло з фенотипичным ефектом окремых генох з котрого можеме судити о них.

## Жерела и одказы
* Ауэрбах, Ш. Генетика. Москва: Атомиздат, 1966. 
* Тимченко А. Д. Краткий медико-биологический словарь. Киев. Вища школа. 1988. . 
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. . 

## Референции

Катеґорія:Генетика
Генетика

**Генетика**, од  *ϒένεσις* походжѣня — наука о дѣдичности и мѣнливости организмох и биологичных закономѣрностях тых процесох.

## История
Закладательом генетикы поважують Грегора Мендела, котрый 8. фебруара 1865 на засѣданю научного общества в Брнѣ представив свои одкрытя в генетицѣ, але научный свѣт на них зареаговав аж через 35 рокы, по смерти ученого. Як наука генетика ся зачала розвивати од року 1900, в роботах Гюго де Фриса, Карла Корренса и Ериха фон Чермак-Сайзенега, котры наново обявили законы Менделя и продовжили его роботу.

## Предмет наукы
Генетика штудируе законы онтогенезы организмох, принципы захованя и передачи генетичной информации, законы появы новых властностей и фенотипичных знакох, основы еволуции живота на Земли. Главнов задачов генетикы е выпрацованя методох ряджѣня дѣдичностьов и мѣнливостьов про зысканя новых форм  организмох, хосенных людству.

## Конарѣ генетикы
В сучасности генетика розвивать ся по вельох напрямах и в пограничных з иншыма науками сферах:
* *генетика биохемична* — погранична дисциплина, яка хоснуе биохемичны методы и занимать ся штудиями хемичных процесох апарата дѣдичности и мѣнливости;
* *генетика звѣрят* — занимать ся шляхтѣньом и ховом новых новых файт домашных звѣрят и генетиков дикой фауны;
* *генетика козмична* — штудируе вплыв козмичного простору на генетику людей, звѣрят и ростлин;
* *генетика медицинска* — погранична наука, яка штудируе дѣдичны хвороты и методы их превенции и терапии;
* *генетика микроорганизмох* — штудируе дѣдичность и мѣнливость у вирусох, бактерий, микроскопичных грибох и протистох;
* *генетика молекуларна* — занимать ся процесами генетикы на молекуларном ступни;
* *генетика популачна* — штудируе генотипы популаций и закономѣрности их змѣны в часѣ и просторѣ;
* *генетика радиачна* — штудируе вплыв радиации на дѣдичность и мѣнливость;
* *генетика чоловѣка* — погранична дисциплина з антропологиов и медицинов;
* *генетика еволучна* — штудируе дѣдичность и мѣнливость в процесѣ еволуции флоры и фауны Земли.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. .
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  . 

## Референции

Катеґорія:Генетика
Мянма

**Мянма** (бурм. မြန်မာ, [mjəmà], до 1989 **Бурма**), офіціално **Републіка Мянмарьскый союз** (ပြည်ထောင်စု သမ္မတ မြန်မာနိုင်ငံတော်‌) — країна в Юговыходній Азії. Гранічіть з Банґладешом і Індійёв на северозападї, Китайом на северовыходї, Лаосом и Таїландом на юговыходї; на юзі выходить на Андаманьскоє море і Бенґальскый залив. Занимат 10. місто в Азії подля площі. Населїня числит приблизно 54 міліоны (2017). Головне місто є Нейпїдо, майбулшый город є Янґон. Член АСЕАН (Асоціації держав Юговыходной Азії) уд 1997. рока.

Історія державности в Мянмі ся зачинат уд городськых держав Пю в горішнюй и царьств Мон в долушнюй части Мянмы. Ціла Мянма была зъєдинена в 1050-х роках из заоснованьом Паґанського царьства. У сесю добу домінантноє положеня придобыли бурмськый язык и култура тай будгізм школы тгеравада. Паґанськоє царьство ся розпало позад монґолської навалы. Мянма была назад изъєдинена в XVI. сторучу імперійов династії Таунґу, майбулшов у історії Юго-Восточної Азії. Сперед приходом брітанцюв в XIX. сторучу в Мянмі владарила династія Конбаун. По анґло-бурмськым войнам ся Мянма стала колонійов Брітанії. Независимусть дустала пак у році 1948. По перевороту 1962. рока настала воєнська діктатура.

Скоро по независимости ся зачала гражданська война межи державными силами и дакотрыми из многых етнічных ґруп країны, котра иде дотеперь уже булш ги 70 рокув. Воєнська хунта ся офіційно розформовала в 2011. році, айбо войсько щи ныні має велику політічну роль. Сеся и другі зміны зліпшили межинародні удношеня, айбо убстала ся крітика етнореліґійної сітуації в країні.

Мянма богата на жад, коштувноє каміня, ропу, природный ґаз и другі мінералні ресурс и має потенціал хоснованя сонячної енерґії. Проблемов є высока економічна нерувнусть. Подля Індекса людського розвитя Мянма ся находит на 145. місті в світі из 188 (2018).

## Референції

Мянма
Катеґорія:Южновыходна Азія
Генотип

**Генотип**, од  *γένος* 'род' и *τύπος* 'взорчик' — вкупность генох конкретного организма. Генотип — дѣдична основа организма, едина система сполудѣючых генох, носич генетичной информации — контролуе формованя вшиткых властностей организма.

Термин принюс до наукы данскый биолог Вилгелм Лудвиг Йогансен (1857-1927).

## Генотип и фенотип
Генотип е цѣлый комплет генох организма, включно з положѣньом генох в хромосомах. Подробно описати генотип и найпростѣйшого организма не е можне, бо каждый генотип обсягуе множество генох, о ествованю котрых ани не знаме. Подля сучасных представ число генох у вида *Drosophila melanoqaster* (плодова мушка) — 14 тысяч, у вида *Gallus gallus* (курка) 13 тысяч, а у вида *[[Homo sapiens]]* — 21 тысяча.

На практицѣ о притомности конкретного гена в генотипѣ организма мож судити з фенотипичного ефекта того гена. Иншак кажучи, генотип проявлять ся в фенотипѣ. Напримѣр, в генотипѣ Италианох притомный блонд-ген, але проявлять ся найвеце в условиях сѣверных, горскых.

## Жерела и одказы
* Ауэрбах, Ш. Генетика. Москва: Атомиздат, 1966. 
* Сиволоб А. В. и др. Генетика : підручник. — К.: Видавничо-поліграфічний центр "Київський університет", 2008. - 320 с.  
* Тимченко А. Д. Краткий медико-биологический словарь. Киев. Вища школа. 1988.  
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  

## Референции

Катеґорія:Генетика
Парабола

**Парабола**,  παραβολή 'приложѣня', 'прировнаня' — в геометрии е ровинна незамкнута крива, котра ся вытворить перерѣзом кругового конуса з ровинов, яка не проходить через его вершину и е паралелна творячой линии конуса.

Парабола е геометричным мѣстом точок, про котры довжка радиус-вектора (луч меджи огниском и точков) е ровна довжцѣ простопадной, спущеной з точкы на водячу линию. Иншак мож повѣсти, же кажда точка параболы еднако оддалена од дакотрой фиксованой точкы, называной огниском, и од дакотрой простой, называной водячов. 

## Характеристикы параболы
Понеже парабола отворена крива, ей другый фокус лежить в безконечности.

Ексцентрицита параболы:
: \varepsilon = 1

Кедь вершину параболы умѣстиме в зачатку координат, а ей главну ось по оси ординат Y, тогды канонична ровниця параболы буде:
: \textstyle x^2=2py, 
: де \textstyle p>0 — огнисковый параметер параболы, ровный половцѣ довжкы тетивы, проходячой через огниско паралелно ку водячой. Тоту тетиву называють главнов тетивов параболы.

Понеже кажда точка параболы еднако оддалена од огниска и од водячой, вершина параболы S одстоить од огниска и од водячой на величину \frac{p}{2}. 

## Походжѣня назвы параболы
Давногрецкый математик Аполлоний Пергскый ся поважуе за автора назв коничных перерѣзох. В его добѣ математикы еще не знали представляти кривы через алгебраичны ровницѣ: одношѣня меджи елементами и параметрами мѣряли геометричным способом. Кедь про даяку точку P на параболѣ побудуеме простоуголник зо зачатком во вершинѣ S, ширинов основы, ровнов главной тетивѣ, а вышков, ровнов ординатѣ точкы P, плоха того простоуголника буде 2py. Кедь зо зачатком во вершинѣ параболы побудуеме квадрат зоз сторонов, ровнов абсцисѣ точкы P, его плоха буде x^2, а обѣ плохы будуть еднакы про кажду точку гиперболы. Задачу прикладованя ку квадрату ровного ему простоуголника зоз заданов величинов стороны (в нашом припадѣ — главнов тетивов) назвали задачов *приложѣня линии ку квадрату*, а парабола достала назву од  παραβολή 'приложѣня', 'прировнаня'.

## Парабола в техницѣ

Парабола мать важну оптичну властность: свѣтловы лучи, выходячы з ей огниска, по зеркалном одбитю од параболы идуть паралелно оси параболы. Тото ся выуживать в конштрукции рефлекторох. 

Гранат, выстрѣленый з канона, триск воды з водомета, або фонтаны, летять по параболѣ.

Водну аероплана, котрый летить по параболѣ в едной фазѣ лету накурто взникне безгравитачный став, што ся може выужити на приготовлѣня козмонавтох.  

## Жерела и одказы
* Бронштейн И.Н. Парабола. «Квант», 1975, №4. 
* Иванов А.Б.: Парабола. //Математическая энциклопедия (на сайтѣ academic.ru) 
* Корн&nbsp;Г., Корн&nbsp;Т. Свойства окружностей, эллипсов, гипербол и парабол // Справочник по математике. — 4-е издание. — М.: Наука, 1978  
* Маркушевич А.И. Замечательные кривые. 
* Яковлев К.П. (ред.). Краткий физико-технический справочник. Том первый. Математика. Физика. Москва: Издательство «ФИЗМАТГИЗ», 1960. 

## Референции

Катеґорія:Коничны перерѣзы
Катеґорія:Кривы
Пётровіце

**Пётровіце** (Поль. Piotrowice) є село в окресї Отвоцк в Мазовєцкім краю на юговыходї Польска.

## Референції

Катеґорія:Населены пункты в Польску
Тетива (геометрия)

**Тетива** в геометрии — одрѣзок простой, споюючый двѣ любовольны точкы кривой линии.

Тетива AB, што переходить центром M кружницѣ е диаметром. Диаметер е найдовжа тетива кружницѣ.

## Довжка тетивы
Довжка тетивы ровна:
:2\cdot r\cdot \sin{(\frac{\alpha}{2})}
де 
:r\,\! — радиус кружницѣ (довжка |MX| або |MB|);
:\alpha\,\! — центровый угол, утвореный радиусами MX и MB.

## Жерела и одказы
* Бронштейн И.Н., Семендяев К.А. Справочник по математике для инженеров и учащихся втузов. — 13-е изд., исправленное. — М.: Наука, Гл. ред. физ.-мат. лит., 1986.-544 с. 
* Хорда (математика). //Большая Советская Энциклопедия 

## Референции

Катеґорія:Кривы
Правник

**Правник** — фаховый знатель права, обще означѣня особы, котра достала высокошколску правничу освѣту. Правниками называють тыж особ, котры штудують право на высокой школѣ, жебы зыскали правничу освѣту. Высокошколскы педагогы, котры выучують штудентох права суть правниками-теоретиками. Дипломованы правникы в державной або приватной службѣ суть праниками-практиками. 

## История
Римскый император Август быв первый, основавшый уряд правника: окремым найлѣпшым знателям закона (juris consultus) делеговав право, жебы в имени императора выповѣли свое суджѣня.  

Вызнамным русинскым правником быв Михаил Балудянскый.

## Намѣщѣня
Дипломованый правник в сучасности може зыскати намѣщѣня в державной правничой службѣ яко:
* судця
* нотарь
* судный екзекутор
або в приватном бизнисѣ яко правник фирмы, приватный адвокат або нотарь, а тыж на неправничых урядницкых постах, де е знаня права пожадане.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. 
* Фатѣевъ А. Н. Академическая и государственная дѣятельность М. А. Балудянскаго въ Россіи.- Ужгородъ, 1931. ;

## Референции

Катеґорія:Правници
Катеґорія:Професії
Трояны

**Трояны**,  *Trojany*, суть село в гминѣ Домбрувка в Мазовецком воеводствѣ на выходѣ Польска. 

## Полога
Через Трояны бѣгне автодорога S-8 з транспортовым перепущѣньом. Центер гмины Домбрувка лежить на сѣверозапад од села в оддалѣню . 

## Обывательство
В року 2011 обывательство в селѣ числило 520 особ, з чого 51,3% были жены, a 48,7% — хлопы. Обывательство села чинило 6,8% обывательства гмины. Обывателе суть переважно римокатолици, а костел Здвигнутя Креста Господнього (1442) мають в Домбрувцѣ.

## Жерела
* 

## Референции

Катеґорія:Населены пункты в Польску
Педагог

**Педагог** ( *παιδαγωγός* воспитатель(ка), учитель(ка)) — особа, чия фахова чинность е образованя и воспитаня: учитель школы, воспитатель передшколя, сиротинця, позашколной установы, преподаватель высшой школы.

## О роли учителя
Платон поважовав професии учителя за нвйважнѣйшу меджи вшиткыма професиями, понеже, писав, же кедь шустер укаже ся слабым майстром, граждане од того будуть лем кус слабше обуты, але кедь воспитатель дѣтей буде злѣ выконовати свои функции, в державѣ выростуть цѣлы генерации невыученых и невоспитаных людей.

О особности педагога, его роли в науцѣ и воспитаню дѣтей писали русинскы педагогы Александер Духнович, Юрий Венелин-Гуца, Иван Орлай.

## Жерела и одказы
* Алмашій, Михайло. Русинська педагогічна енциклопедія. Ужгород, 2005.  
* Учитель. //Педагогическая энциклопедия. 

## Референции

Катеґорія:Професії
Катеґорія:Педагогика
Адвокат

**Адвокат**, од  *advocatus* 'призваный на помочь' — особа, котрой фахом е удѣлѣня правной помочи физичным и правным особам и оборона их интересох перед судом.

## История
В року 1759 цѣсарька Мария Терезия в процесѣ реформы судництва росширила законы о адвокатах, котры фунговали в чешскых землях, на вшиткы землѣ цѣсарства и предписала каждому кандидатови на адвоката повинность достати докторат з права. Наконець законом ч. 96 з дня 6. юла 1868 в австрийскых землях и одповѣдныма законами ч. 34 року 1874 и ч. 28 року 1887 в мадярскых землях были заведена повна вольность адвокатства з пожаданями: докторат з права, 7-рочна практика при судѣ, зложѣня испыту перед высшым судом. Тоты законы зоставали в силѣ аж до року 1919.

Меджи вызнамныма Русинами адвокатом быв Виктор Добрянскый.

В Подкарпатской Руси в роках 1919-1939 подля чехословацкых законох, як и при «другых Мадярох» в роках 1939-1944, адвокаты были гонорарцями, людьми вольной професии.   

В СССР адвокаты не могли быти приватныма правниками, лем выступовали як члены колегии адвокатох,  де доставали платню, а клиента обслужили за невеликый гонорар, становленый предписами, в дакотрых припадах здарма; з дозвола влады совѣтскым адвокатом могла быти особа без дипломы правника, доста было мати пять рокы, выслуженых при судѣ.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1. Vyd. J. Otto. V Praze, 1888.
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  .  
* Добровольская Т. Н.: Адвокат. //Большая Советская Энциклопедия (онлайн) 

## Референции

Катеґорія:Правници
Катеґорія:Професії
Карлова универзита

**Карлова универзита**,  *Univerzita Karlova*,   *Universitas Carolina* — найвызнамнѣйша чешска высока школа, една з найстаршых европскых универзит.

## История
Закладена листинов чешского краля и римского цѣсаря Карла IV. з дня 8 апрѣля 1348. В зачатку универзита мала 4 факулты: правницка, медицинска, теологична и умѣлецка (днесь филозофична) — з латинскым языком выукы. Од року 1781 заведеный выуковый язык нѣмецкый. Од року 1848 универзита добивать ся зровноправнѣня чешского и нѣмецкого языка. В року 1882 универзита роздѣлять ся на двѣ высокы школы з окремов выуков по чешскы и по нѣмецкы.

Од рока 1654 называла ся Карло-Фердинандова универзита, а днешну назву достала в року 1920.

## Факулты
Карлова универзита складать ся зоз 17 факулт, умѣщеных главнѣ в Празѣ, двѣ умѣщены в Градци Кралове, а една в Плзни.
* Католицка теологична факулта
* Евангелицка теологична факулта
* Гуситска теологична факулта
* Правницка факулта
* 1. медицинска факулта (обща терапия)
* 2. медицинска факулта (гигиена)
* 3. медицинска факулта (педиатрия)
* Медицинска факулта в Плзни
* Медицинска факулта в Градци Кралове
* Фармацевтична факулта в Градци Кралове
* Филозофична факулта
* Природознательска факулта
* Математично-физикална факулта
* Педагогична факулта
* Факулта социалных наук
* Факулта тѣловыховы и шпорту
* Факулта гуманитарных штудий

## Жерела и одказы
* Официалный сайт. 

## Референции

Катеґорія:Высокы школы Чехии
Катеґорія:Прага
Суртсей

**Суртсей**,  *Surtsey*  — новодобый сопечный остров, оддаленый о 32 км на юг од Исландии. Остров появив ся над гладинов океана 14. новембра 1963 яко резултат вулканичной ерупции и выростав до 5. юна 1967, коли активность вулкана выгасла. Максимална плоха острова была 2,7 км2, але одтогды ерозия наполы го зменшила.  Остров и его морска околиця суть храненым объектом UNESCO под числом 1267 од року 2008 и вступ на него мають лем учены, котры позорують, як ся там будуть розвивати формы живота. Остров е в юрисдикции Исландии. 
 
## Етимология назвы
В року 1965 остров быв  названый подля великана Суртра, котрый е богом огня висландской мифологии. В исландском языку ***ey*** означать остров, так же Суртсей — Суртров остров.

## Формы живота
### Ростлины
В року 1965 на островѣ учены нашли мохы, а в року 1970 — и лишайникы. В року 1998 быв найденый первый крячок вербы бобколистой (Salix phylicifolia), котра може вырости до вышкы 4 метры. В року 2008 были найдены 69 виды ростинства, и каждорочно ся тото число звекшуе на около 2-5 новы виды ростлин. Про поровнаня на сосѣдном великом островѣ Исландия суть около 490 виды.
### Звѣрята
По мѣрѣ того як розвивать ся ростинство, все веце новы виды пташства навщивлять остров, або и салашат ся на островѣ. В року 2008 ту нашли 14 виды птиць.
 
## Жерела и одказы
* Surtsey. //Encyclopædia Britannica.
*Топография Суртсея.  

## Референции

Катеґорія:Островы Атлантичного океану
Катеґорія:Островы Исландии
Кейлор Навас

**Кейлор Навас** () — є професіоналный фотбаліста, бранкарь, грач ФК Реал Мадрід, де играе под числом 1.

## Клуб
11. юла 2014 подписав 5-рочный контракт за 10 міліонув евро з ФК Реал Мадрід. 

## Успіхы
### Клуб
#### ФК Реал Мадрід
*Ла Ліґа: 2016–17
*Шпанєльскы суперпогар: 2017

## Одказы
*Сторона ФК Реал Мадрід
*на www.bdfutbol.com

Катеґорія:Грачі ФК Реал Мадрід
Матео Ковачич

**Матео Ковачич** (хор. Mateo Kovačić) - є хорватьскый професіоналный фотбаліста, полоборонець, грач ФК Реал Мадрід, де играе под числом 23.

## Успіхы
### Клуб
#### ФК Реал Мадрід
*Ла Ліґа: 2016/17
*Шпанєльскы суперпогар: 2017

## Одказы
*Сторона ФК Реал Мадрід
*на www.uefa.com

Катеґорія:Фотбалісты
Катеґорія:Хорватьскы фотбалісти
Катеґорія:Грачі ФК Реал Мадрід
Неврология

**Невроло́гия**, з  *νεῦρον*, 'нервове волокно' и *-λογία*, 'наука' — медико-биологична наука, штудуюча штруктуру и функции нервового укладу в нормѣ и в патологии, закономѣрности ей филогенезы и онтогенезы.

Дохтор або дохторка, котры працують в том медичном фаху называють ся **невро́лог** або **неврологи́чка**.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. .

## Референции

Катеґорія:Медицинскы фахы
Онтогенеза

**Онтогенеза**, з  *ὄντος*, 'суцого' и *γένεσις*, 'зрод' — индивидуалный розвой организма, обнимаючый ряд поступных морфологичных, физиологичных и биохемичных перетворѣнь, зачавши од момента зароджѣня и закончуючи смертьов.

Онтогенеза е путь вывоя едного организма од его зачатку до конця на роздѣл од филогенезы, котра занимать ся еволучнов историов вывоя видох. 

В основѣ онтогенезы лежить компликованый процес реализации на розличных етапах вывою организма генетичной информации, заложеной в каждой его бунцѣ.

У высшых звѣрят и людей онтогенеза дѣлить ся на пренаталну (до уроджѣня) и постнаталну (по уроджѣню). 
 
## См. тыж
* Филогенеза

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. 

## Референции

Катеґорія:Онтогенеза